
ДО 

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ 
ЙОРАДНКА БЕНОВА-АНАНИЕВА –
ЗАМ. - КМЕТ „ОБРАЗОВАНИЕ, ЗДРАВЕОПАЗВАНЕ, 
СОЦИАЛНИ ДЕЙНОСТИ И МЛАДЕЖКИ ПОЛИТИКИ“

ПРИ ОБЩИНА БУРГАС
ОТНОСНО: Кандидатстване на Община Бургас с интегрирано проектно предложение: “Интегриран проект за осигуряване на социално - икономическа  интеграция на уязвими групи в Община Бургас“  по процедура чрез директно предоставяне на безвъзмездна финансова помощ BG05M9OP001-2.056 „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ“. ИНТЕГРИРАНИ МЕРКИ ЗА ПОДОБРЯВАНЕ НА ДОСТЪПА ДО ОБРАЗОВАНИЕ“- КОМПОНЕНТ 2 по Оперативна програма „Развитие на човешките ресурси“ 2014 - 2020.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
Община Бургас стартира подготовка на интегрирано проектно предложение във връзка с обявена процедура чрез директно предоставяне на безвъзмездна финансова помощ BG05M9OP001-2.056 „Социално - икономическа интеграция на уязвими групи“. Интегрирани мерки за подобряване на достъпа до образование”- Компонент 2 по Оперативна програма „Развитие на човешките ресурси“ 2014-2020.
По процедурата, безвъзмездна финансова помощ за изпълнението на интегрираното проектно предложение се предоставя по Оперативна програма „Развитие на човешките ресурси“ 2014 - 2020 (ОПРЧР) и по Оперативна програма „Наука, образование и интелигентен растеж“ 2014 -2020 г. (ОПНОИР). 
Общата цел на процедурата е да допринесе за повишаване качеството на живот, социалното включване и намаляване на бедността, както и до трайната интеграция на представителите на уязвими групи, чрез реализацията на комплексни мерки и прилагането  на интегриран подход.
Дейностите по процедурата са насочени към подкрепа за социално включване на хора в неравностойно положение чрез прилагане на интегриран подход, съчетаващ интервенции в следните области: подобряване достъпа до заетост; подобряване достъпа до образование; подобряване достъпа до социални и здравни услуги.
Интегрираните мерки и дейности са насочени към повишаване качеството на живот на потребителите, постигане на по - висока степен на съответствие с техните интереси и потребности, междусекторно сътрудничество, по-добра координация, ефективност, ефикасност, комплексност и устойчивост на резултатите.
Дейностите, които се предвиждат за финансиране по ОПРЧР са свързани с посредничество за намиране на работа; професионално информиране и  консултиране и психологическо подпомагане на лицата от целевата група при избора за кариерно развитие и подходящо обучение, вкл. обучаващи институции; мотивиране за активно поведение на пазара на труда; обучения по ключови компетентности (Обучение по чужди езици“ и „Дигитална компетентност“); включване в заетост на безработни лица  от целевата група за период до 12 месеца. От особено значение за постигане на интеграционния ефект е работата в общността, базирана на общностни инструменти и социална медиация, който ще бъде основен ангажимент на партньора по проекта –Сдружение „Равновесие“ – Бургас. 

По ОПНОИР са предвидени дейности за допълнително обучение по български език за децата и учениците. Предвидени са 544 часа допълнителна подготовка по български език и литература за 24 месеца; допълнителни занимания със застрашени от отпадане от училище ученици от етническите малцинства. Предвидени са общо 1632 часа допълнителни занимания в клубове по "Краезнание", клуб "Природа", клуб "Спорт", клуб "Традиции, занаяти и фолклор на етносите; подобряване на образователната среда в детски градини и училища, в които се обучават интегрирано деца и ученици от етническите малцинства; насърчаване участието на родителите в образователния процес; работа с родителите от етническите малцинства и/или с родители, търсещи или получили международна закрила, които възпрепятстват децата си от редовно посещаване на детска градина или учебни занятия. Важна част от проекта е работата с децата и техните родители, като за доброто взаимодействие Община Бургас ще си партнира с основно училище „Найден Геров“, средно училище „Петко Росен“, основно училище „Христо Ботев“ и детска градина „Делфин“.
Посочените партньори са избрани на база публична и прозрачна процедура чрез публикуване на покана на страницата на общината.  
Съгласно изискванията за кандидатстване по процедурата,  максималния размер на безвъзмездната финансова помощ за всеки конкретен проект (ОП РЧР + ОП НОИР) по интегрираната процедура, чрез директно предоставяне „Социално-икономическа интеграция на уязвими групи, интегрирани мерки за подобряване достъпа до образование“ – Компонент 2 е до 1 590 000 лева,  като не се изисква съфинансиране от кандидатите и техните партньори. 
Крайният срок за кандидатстване е 16.12.2020 г.
За да кандидатства Община Бургас с проектното  предложение е необходимо да представим актуализиран общински план за интеграция на ромите и на други лица в неравностойно положение за периода 2015-2020 г. и  решение на Общински съвет, с което се дава съгласие за кандидатстване по конкретната процедура и одобрение на споразумение за сътрудничество с конкретните партньори по проекта.
Предвид изложеното и на основание чл. 21, ал. 1, т.8 и т. 23, във връзка с чл. 59 от Закона за местното самоуправление и местната администрация, предлагам, Общински съвет Бургас да вземе следното
РЕШЕНИЕ:

             1. Общински съвет – Бургас дава съгласие Община Бургас да кандидатства с проектно предложение  “Интегриран проект за осигуряване на социално - икономическа  интеграция на уязвими групи в Община Бургас“, по процедура „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ – КОМПОНЕНТ 2 на Оперативна програма „Развитие на човешките ресурси“ 2014 -2020 г.
            2. Одобрява  споразумение за сътрудничество с основно училище „Найден Геров“; средно училище „Петко Росен“; основно училище „Христо Ботев“; детска градина „Делфин“ и  сдружение „Равновесие“, партньори по проекта.
3. Приема Актуализиране на общински план за интеграция на ромите и на други лица в неравностойно положение за периода 2015-2020 г. 

Приложение: 
          1. Споразумение между кандидат и партньор;

          2. Актуализиране на общински план за интеграция на ромите и на други лица в неравностойно положение за периода 2015-2020 г. 
ЙОРДАНКА БЕНОВА -АНАНИЕВА
ЗАМ.-Кмет 

ПРИ Община Бургас
